Държавен вестник, бр. 100, 2008 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  100
Владислав Славов
Подкрепям диспозитива на решението по
конст. дело № 5 от 2008 г., но не споделям част
от мотивите по следните съображения:
1. В становище по определението за допусти-
мостта на искането съм изложил, че не споде-
лям развитата сега и в решението по делото
промяна в практиката на Конституционния съд,
според която един закон за изменение и допъл-
нение на закон няма самостоятелно действие и
не може да бъде предмет на отделно разглежда-
не относно неговата противоконституционност.
Законът за изменение и допълнение (ЗИД)
на закон е нормативен акт, който обективно
съществува в правния мир. Разпоредбата на
чл. 149, ал. 1, т. 2 от Конституцията не регла-
ментира изключения, поради което ЗИД на
закон, който отменя или изменя законов текст,
може да бъде обект на самостоятелен контрол.
В този смисъл е и Тълкувателно решение № 22
от 1995 г. по к.д. № 25/95, съгласно което ЗИД
на закон не само че подлежи на конституцио-
нен контрол, но установяването на противокон-
ституционност на атакуван законов текст въз-
становява действието на разпоредбата, която е
отменена или изменена!
2. В решението са изложени съображения, че
дейността на КЗК, уредена в ЗОП, е праворазда-
вателна и постановеният краен акт е правораз-
давателен, които не могат да бъдат споделени.
Действащата Конституция на Република Бъл-
гария (чл. 119 и 129) изключва възможността на
несъдебни органи да бъдат възлагани правораз-
давателни функции. Конституцията от 1971 г. в
чл. 125 допускаше правораздавателни функции да
се възлагат на несъдебни, включително админис-
тративни органи. Тази възможност обаче бе ка-
тегорично изключена от сега действащия осно-
вен закон, поради което беше прекратена дей-
ността на всички заварени особени юрисдикции.
Сега по силата на цитирания чл. 119 праворазда-
ването следва да се осъществява само от съдили-
щата—посочени в ал. 1 на този член или създаде-
ни като специализирани по силата на ал. 2 (така
Решение № 22 от 1998 г. по к.д. № 18/98).
Дейността, осъществявана от КЗК по реда,
установен в ЗОП, може да се определи като кон-
тролно-отменителна, съдържаща белези на про-
изводството, което се развива пред горестоящи
административни органи (без тя да е такъв ор-
ган). Действително правилата, по които рабо-
ти КЗК, в голяма степен са близки до едно съ-
дебно производство, но това не прави дейност-
та є правораздавателна. Комисията не може да
решава спора по същество и окончателният є
акт не се ползва със сила на пресъдено нещо,
които са съществени елементи на праворазда-
вателната дейност.
Конституционен съдия:
Владислав Славов
6181
МИНИСТЕРСКИ СЪВЕТ
ПОСТАНОВЛЕНИЕ № 275
ОТ 12 НОЕМВРИ 2008 Г.
за изменение и допълнение на Правилника
за прилагане на Закона за физическото въз-
питание и спорта, приет с Постановление
№ 151 на Министерския съвет от 2003 г. (обн.,
ДВ, бр. 64 от 2003 г.; изм., бр. 89 от 2005 г. и
бр. 54 от 2006 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 4, ал. 1 думите “в срока по чл. 10,
ал. 5” се заменят с “в срока по чл. 10, ал. 6”.
§ 2. В чл. 7 се правят следните изменения и
допълнения:
1. В ал. 2 думите “в случаите по чл. 17, ал. 6”
се заменят с “в случаите по чл. 17а, ал. 3, чл. 17б,
ал. 3 и чл. 17в, ал. 1”.
2. Създава се ал. 3:
“(3) Заповедите, с които се издава, подновя-
ва, отказва или отнема спортна лицензия, под-
лежат на обжалване по реда на Администра-
тивно-процесуалния кодекс.”
§ 3. В чл. 11 се правят следните изменения и
допълнения:
1. Създава се нова ал. 1:
“(1) Тренировъчната и състезателната дей-
ност за високи постижения се осъществява от
лица, картотекирани като спортисти аматьори
или спортисти професионалисти под ръководс-
твото на треньори.”
2. Досегашната ал. 1 става ал. 2.
3. Създава се нова ал. 3:
“(3) Статутът на спортистите аматьори и на
спортистите професионалисти се определя с
правилници на спортните федерации, утвърде-
ни от председателя на Държавната агенция за
младежта и спорта.”
4. Досегашните ал. 2—4 стават съответно
ал. 4—6.
§ 4. В чл. 13, ал. 1 след думите “спортен
клуб” се поставя запетая и се добавя “на кой-
то спортистът е предоставил състезателните
си права”.
§ 5. В чл. 20, ал. 3 след думите “спортистите
професионалисти” се поставя запетая и се до-
бавя “утвърден от председателя на Държавната
агенция за младежта и спорта”.
§ 6. В чл. 22 ал. 2 се изменя така:
“(2) Квалификацията и правоспособност-
та на спортните съдии се придобива чрез обу-
чение и полагане на изпит в съответната ли-
цензирана спортна федерация, която опреде-
ля статута им самостоятелно при спазване
изискванията на съответната международна
спортна федерация.”
§ 7. В чл. 27, т. 1 буква “ж” се изменя така: